Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli-Liibanoni piiril näis täna vaikne olevat.
Päeva varem teatas Iisrael operatsioonist Northern Shield,
et paljastada ja hävitada Hezbollah' piirialused rünnakutunnelid Liibanonis.
Peaminister Netanyahu saatis liibanonlastele selge sõnumi.
Ta hoiatas tõsiste tagajärgede eest
seoses Hezbollah' tegevusega Iisraeli vastu.
Keset süvenevaid pingeid Iisraeli põhjarindel
ei usu Iisraeli julgeolekuametnikud,
et Hezbollah' kasutaks Iisraeli sõjalist operatsiooni
ettekäändeks juudiriigiga sõda alstada.
Iisraeli-Liibanoni piiril valitses täna näiline vaikus.
24 tundi varem teatas Iisrael operatsioonist Northern Shield,
et paljastada ja hävitada Iraani toel Hezbollah' poolt Liibanonist kaevatud
piirialused rünnakutunnelid.
Jeruusalemmas peetud televiseeritud pressikonverentsil
esitas IDF esindaja Ronen Manelis visuaalseid luuretõendeid
IDF avastatud tunneli kohta, mis näitas vaid väikest osa sellest,
kuidas Hezbollah' kasutab tsiviilrajatisi sõjalistel eesmärkidel.
Tsiviilhoone all asuv tunnel, punase ringi sees,
oli varem, 2014. aastani eratehas.
See asub vaid mõni meeter eemal UNIFIL-i patrulli postist,
kelle missiooniks on jõustada ÜRO JN resolutsiooni 1701.
Tunnel lähtub sellest hoonest, liigub sinise joone all (piir)
ja lõpeb ca 40 meetri kaugusel Iisraeli pinnal.
Oleme jälginud seda hoonet alates 2014. a ja andmed näitavad,
et tsiviiltegevus selles on vähenenud ja sõjaline kasvanud.
Nähtud sõjaliste omaduste põhjal märkasime ebanormaalset tegevust,
mis maskeeris end tsiviiltegevusega autode ja veokite näol,
mis kannavad tunneli ehitusest välja kaevatud prügi
naabruses asuvasse Kfar Kilasse. Nad veavad tunnelist kaevatud prahti.
Hezbollah püüab näidata seda tsiviiltegevusena
ja varjata seda nii meie, liibanonlaste kui ka UNIFIL-i eest.
Iisraeli peaminister Netanyahu möönis,
et Hezbollah' pretsedenditus ulatuses operatiivne otsustavus
taotleb selgelt piiriüleseid rünnakuid,
et vallutada Põhja-Iisraeli alu.
Hezbollah' plaanis kasutada tunneleid Iisraeli infiltreerumiseks
ja siia terroristide saatmiseks.
Tuleb mõista, et see on osa suuremast operatsioonist,
mis on suunatud osa Galilea vallutamiseks.
See on tõeline oht, nii mõõtme, intensiivsuse kui jultumuse poolest.
Ennenägematu oht.
Netanyahu rõhutas, et Hezbollah' operatsioon
on osa laiemast nii regionaalsest kui globaalsest tegevusest,
mida suunab ja rahastab Iraan.
Samal ajal pean ütlema, et see on osa Iraani juhitud ja rahastatud
regionaalsest ja globaalsest terrori- ja agressioonivõrgust.
Nagu teate, töötame tõsiselt Iraani armeebaaside loomise vastu Süürias
ja võin teile öelda, et meie tegevus
on juba viinud Iraani vägede vähenemisele Süürias
kümnete protsentide võrra.
Muidugi töötame ka Iraani terroriharu vastu Liibanonis.
Netanyahu rõhutas lisaks, et IDF operatsioon riigi põhjarindel
on vaid osa põhjalikest operatiivsetest ponnistustest,
mis kestavad pikemalt seni, kuni eesmärkide täitmiseks vaja.
Minu korraldusel ja kabineti heakskiidul
käivitas IDF operatsiooni North Shield,
et peatada terroritunnelite oht Liibanoni piiril.
Operatsioon on ulatuslik
ja kestab nii kaua kui vaja kõigi eesmärkide saavutamiseks.
See pole täppisoperatsioon, vaid ulatuslik ja kauakestev.
Netanyahu kinnitas iisraellastele,
et Iisraeli põhjapoolsete vaenlaste julgeolekuohud on edukalt peatatud.
Samas kutsus ta rahvusvahelist üldsust inglise keeles
mõistma hukka Iraani käepikenduse agressiivseid aktsioone ja meetodeid.
Need ehitati ühel eesmärgil -
et rünnata ja mõrvata süütuid Iisraeli mehi, naisi ja lapsi.
See rikub Iisraeli suveräänsust
ja see on ÜRO Julgeolekunõukogu resolutsiooni 1701 rikkumine.
See on vastuvõetamatu, jultunud agressiooni akt.
See on järjekordne näide sellest,
kuidas Hezbollah sooritab kahekordset sõjakuritegu.
Nad sihivad tsiviilelanikke, varjudes tsiviilelanike taha.
See tuleb valjult ja selgelt hukka mõista kõigi rahvaste poolt,
kes hoolivad rahust, vabadusest ja inimväärikusest.
Netanyahu saatis ka selge sõnumi liibanonlastele,
kus hoiatas tõsiste tagajärgede eest
seoses Hezbollah' tegevusega Iisraeli vastu.
Mul on sõnum Liibanoni rahvale -
Hezbollah ohustab teie elusid.
Nad ohverdavad teie heaolu Iraani agressiivsete sihtide heaks.
Iisrael peab Liibanoni valitsust vastutavaks
iga Liibanonist lähtuva Iisraeli-vastase terroritegevuse eest.
Sarnaselt teiste rahvastega on Iisraelil õigus end kaitsta.
Teeme kõik enda kaitsmiseks Iraani katsete vastu
kasutada Liibanoni, Süüriat ja Gazat
terrorieelpostidena Iisraeli ründamiseks.
Hommikusel konverentsikõnel
selgitas IDF eliitinsenerisalga eksülem reservikolonel Atai Shelach,
et Hamasi tunnelivõrgustik Iisraeli lõunapiiril Gaza sektoriga
on Hezbollah' maaaluse tegevusega võrreldes palju väiksem.
Seda on võimatu võrrelda. See on suurem väljakutse.
Suuremad tunnelid erineva sihiga,
ulatuslike võimalustega. See on hoopis teine asi.
Räägime tunneleist, nende kvaliteedist ja eesmärgist
ja Hezbollah operatiiveesmärkidest tunnelite jaoks.
Sest kui võrdlen Hamasi ja Hezbollah' tunneleid,
siis Hamas kasutas neid taktikalisteks operatsioonideks,
Hezbollah aga strateegilisteks operatsiooniteks.
Siin on suur erinevus.
Kõrge Iisraeli julgeolekuametnik ütles TV7-le,
et ei usu, et Hezbollah' kasutaks Iisraeli sõjalist operatsiooni
hetkel ettekäändeks juudiriigiga sõda alustada.
Peamiseks põhjuseks rühmituse vastumeelsusele sõtta minna
tõi ta fakti, et IDF operatiivtegevus toimub üksnes Iisraeli pool piiri.
Ta siiski ei välistanud võimalust,
et operatsioon võib areneda vägivallaks, kuigi näib,
et kumbki pool pole huvitatud ulatuslikumast kokkupõrkest.
Nagu igas konfliktitsoonis, kannatavad siingi tsiviilelanikud.
Kila külas Liibanonis, kust Hezbollah' tunnelivõrk kaevati,
ütles üks elanik, et praegune olukord pole midagi uut.
Praegune olukord pole meile midagi uut.
Elame alati sõja- ja häireolukorras,
muretseme ja ootame.
Tahame vaid elada julgeolekus,
ohutuses, rahus ja ühiselus.
Hezbollah' ei vastanud kohe TV7 kommentaaripalvele,
kuid rühmituse esindaja ütles avalduses,
et nad jätkavad Iisraeli tegevuse jälgimist piiril.
Liibanoni armee avalduses öeldi, et olukord on nende pool piiri vaikne.
Iisraeli-Liibanoni piiril tegutsevad ÜRO rahuvalvejõud aga ütlesid,
et valitseb pingeline vaikus.
Aitäh vaatamast!
Soome Iseseisvuspäeva tõttu Iisraeli uudiseid homme eetris pole.
Soovime Iisraeli tiimi poolt Head Iseseisvuspäeva!
Olen Jonathan Hessen. Paluge rahu Iisraelile ja Jeruusalemmale!
Kohtumiseni reedel!
Tõlge: Monika Jaaguri